উত্তরবঙ্গে ভয়াবহ পরিস্থিতি, কল্যাণীর বিশ্বাস পরিবারের থেকে জেনে নিন ভয়ঙ্কর অভিজ্ঞতার কথা

কল্যাণী: উত্তরবঙ্গে টানা বৃষ্টিতে ভয়াবহ পরিস্থিতি (Flood in North Bengal)। একের পর এক ব্রিজ ভেঙে পড়ছে, নদীগুলিতে ফুলে উঠেছে জল, এমন অবস্থায় আতঙ্কের মধ্যেই কোনওরকমে ঘরে ফিরলেন কল্যাণীর (Kalyani) বিশ্বাস পরিবার (District news)।

গত ১ অক্টোবর আচমকাই উত্তরবঙ্গের ডুয়ার্সে ঘুরতে গিয়েছিলেন তারা। প্রথম দু’দিন ভ্রমণ উপভোগ করলেও তৃতীয় দিন থেকেই শুরু হয় দুঃস্বপ্ন। অবিরাম বৃষ্টি, ভাঙা রাস্তা, যোগাযোগ বিচ্ছিন্ন এলাকা— একরাশ ভয়ঙ্কর অভিজ্ঞতার সাক্ষী থাকেন বিশ্বাস পরিবারের সদস্যরা।

আরও পড়ুন: লক্ষ্মীপুজোয় সম্প্রীতির নজির কালনায়

পরিস্থিতি ক্রমেই খারাপ হতে থাকায় শেষ পর্যন্ত ট্যুর বাতিলের সিদ্ধান্ত নেন তারা। কিন্তু বাড়ি ফেরাও সহজ ছিল না। শিলিগুড়ি স্টেশনে ট্রেনের টিকিট পেতে নাজেহাল অবস্থা— টানা ১৫ ঘণ্টা কাটাতে হয় স্টেশনেই। অবশেষে তৎকাল টিকিট কেটে সোমবার সকালে কোনোভাবে বাড়ি ফিরতে সক্ষম হন তারা।

পরিবারের এক সদস্য জানিয়েছেন, “এমন ভয়াবহ পরিস্থিতি জীবনে দেখিনি। জল, বিদ্যুৎ, নেট— কিছুই ঠিকঠাক ছিল না। কোনও রকমে প্রাণে বেঁচে ফিরেছি।”

উত্তরবঙ্গের একাধিক এলাকায় এখনও উদ্ধার ও পুনর্গঠনের কাজ চলছে। প্রশাসনের পক্ষ থেকে পর্যটকদের আপাতত ওইসব এলাকায় না যাওয়ার পরামর্শ দেওয়া হয়েছে।