বিএসএফ-র ইন্টার ফ্রন্টিয়ার ফুটবল প্রতিযোগিতা ঘিরে উন্মাদনা নদীয়ার কল্যানী স্টেডিয়ামে

নদীয়া: নদীয়ার (Nada) কল্যাণী (Kalyani) স্টেডিয়ামে শুরু হয়েছে বিএসএফের ইন্টার ফ্রন্টিয়ার ফুটবল প্রতিযোগিতা। দেশের বিভিন্ন প্রান্ত থেকে মোট ১১টি ফ্রন্টিয়ারের দল এই প্রতিযোগিতায় অংশ নিচ্ছে। বিএসএফ (BSF) সাউথ বেঙ্গল ফ্রন্টিয়ারের উদ্যোগে আয়োজিত এই প্রতিযোগিতা ঘিরে ইতিমধ্যেই কল্যাণী শহরে দেখা গেছে উৎসাহ ও উন্মাদনা (District News)।

বৃহস্পতিবার এই প্রতিযোগিতার আনুষ্ঠানিক উদ্বোধন করেন বিএসএফ সাউথ বেঙ্গল ফ্রন্টিয়ারের ডিআইজি প্রবীণ কুমার। উদ্বোধনী অনুষ্ঠানে উপস্থিত ছিলেন বিভিন্ন ফ্রন্টিয়ারের উচ্চপদস্থ আধিকারিকরা। অনুষ্ঠানের শুরুতেই জাতীয় পতাকা উত্তোলন ও প্যারেডের মধ্য দিয়ে শুরু হয় দিনের কর্মসূচি। এরপর শুরু হয় প্রথম ম্যাচ, যা দেখতে মাঠে উপস্থিত ছিলেন বহু দর্শক।

আরও পড়ুন: SIR নিয়ে বিস্ফোরক শান্তনু ঠাকুর!

বিএসএফ কর্তৃপক্ষের বক্তব্য, এমন ক্রীড়া প্রতিযোগিতা শুধু বাহিনীর সদস্যদের মধ্যে পারস্পরিক সম্প্রীতি ও ঐক্য বৃদ্ধি করে না, বরং শারীরিক ফিটনেস এবং দলগত মানসিকতা গঠনের ক্ষেত্রেও গুরুত্বপূর্ণ ভূমিকা পালন করে।

আগামী ১১ই অক্টোবর পর্যন্ত চলবে এই টুর্নামেন্ট। প্রতিদিন অনুষ্ঠিত হবে একাধিক রোমাঞ্চকর ম্যাচ। কল্যাণী স্টেডিয়ামজুড়ে এখন ফুটবল জ্বর, আর প্রতিটি ম্যাচ ঘিরে দেখা যাচ্ছে প্রবল উৎসাহ।